VS002566
Datum: 2007-07-19T02:00:00.000+02:00
datum_sodbe_i_stopnje: 2011-04-04T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah - skaženost
skupina: poškodbe glave in možganov in njihove posledice - poškodbe hrbtenice in reber in njihove posledice - poškodbe okolčja in stegnenice in njihove posledice - poškodbe skočnega sklepa in stopala in njihove posledice
fischer: zelo hudi primeri
odskodnina: 121.000 EUR
opombe: II Ips 243/2012 Revizija tožeče stranke je bila zavrnjena.

Opomba: Po kriteriju kraja dogodka je bilo uporabljeno hrvaško pravo (Zakon o obligacionim odnosima, Orientacijski kriteriji za določanje denarne odškodnine za nepremoženjsko škodo Vrhovnega sodišča Republike Hrvaške in hrvaška sodna praksa).
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Ppo poklicu slikopleskar.

## Škodni dogodek

Prometna nesreča - oškodovanec je bil sopotnik v motornem vozilu.

## Poškodba

Zlom baze lobanje, subduralna krvavitev, krvavitev v možgane, udarnina in oteklina možganov, zdrobljen zlom zgornjega in zadnjega dela sklepne ponvice, levega skočnega sklepa z izpahom stegnenice v tem sklepu, poškodba ishaičnega živca, zlom desne lopatice. Med zdravljenjem je prišlo še do okužbe levega kolka, ki je postala kronična in je preprečila kostno zatrditev kolka, zato ga je bilo treba v celoti odstraniti. Zaradi dolgotrajnega ležanja in uporabe bergel je nastopila delna ohromitev ulnarnega živca.

## Telesne bolečine

25.000 EUR Zelo hude telesne bolečine - 6 dni, hude telesne bolečine - vsaj 40 dni, srednje hude telesne bolečine - od 6 do 8 mesecev, lahke telesne bolečine - 2,5 leta, lahke telesne bolečine pa bo čutil tudi v bodoče; občasno bodo lahko prešle v srednje hude v kolku in sicer pri vsaki spremembi vremena in nekoliko daljši hoji.

#### Hospitalizacija

164 dni, 100 dni umetne kome, 5 operacij v splošni anesteziji (od druge dalje se bile vse potrebne zaradi komplikacij po prvi operaciji).

#### Ambulantno zdravljenje

Vsaj 1 pregled mesečno pri splošnem zdravniku tekom zdravljenja. Najmanj 40 specialističnih pregledov.

#### Rehabilitacija

Fizikalna terapija ambulantno in v zdravilišču - najmanj 65 fizioterapij.

#### Nevšečnosti med zdravljenjem

Zdravljenje je trajalo do 29. 6. 2010; dolgotrajno ležanje, odvisnost od negovalnega osebja, 4-mesečna imobilizacija z mavčnimi hlačami, hoja z berglami, uporaba peronealne opornice, 10 slikanj, več transfuzij, infuzije, jemanje analgetikov, jemanje antibiotikov, prejemanje zdravila proti strjevanju krvi, okužba mehurja, kamni v sečnem mehurju in ledvicah, kar vse je bilo posledica dolgotrajnega ležanja in jemanja zdravil.

## Strah

4.000 EUR Primarnega strahu ni utrpel. Sekundarni strah: zelo hud strah za življenje in izid zdravljenja po prebuditvi iz umetne kome, ponovno pa pred četrto in peto operacijo levega kolka. Strah je doživljal še do konca zdravljenja, ko je upal, da bo kolk nekako saniral a se je hkrati bal, da temu ne bo tako.

## Zmanjšanje življenjske aktivnosti

90.000 EUR ZŽA vsaj 70%. Glavoboli, motnje spomina in koncentracije, izrazit postkontuzijski sindrom, ima motnje vida, težave pri branju in gledanju televizije; slabo spi; zaradi izgube moči v desni roki ne more držati žlice, pisati, ima bolečine pri gibanju desne rame; zaradi prikrajšave noge (od 7 do 8 cm) in uničenja kolčnega sklepa ne more hoditi brez bergel, ima povsem negibljiv kolk, zmanjšano gibljivo koleno in stopalo, fiksirano za 50 stopinj navzdol in navznoter; ne čuti palca in notranjega dela levega stopala. Je nesposoben za vsako fizično in intelektualno delo. Pri hoji in daljšem sedenju čuti bolečine. Je odvisen od drugih, invalid in zaradi tega živčno razrvan. S športom (košarka, nogomet) se ne more več ukvarjati, opustiti je moral tudi treninge v klubu. Za družino finančno ne more več skrbeti.

## Skaženost

2.000 EUR Brazgotina, dolga 35 cm in široka 1 cm na levem kolku, na obeh straneh medenice brazgotini dolgi 6 cm; stegenske in golenske mišice so hudi hipotrofirane, levo stopalo je fiksirano in negibljivo, leva noga je vidno krajša od desne, hodi lahko le z berglami. Brazgotine so vidne v poletnih mesecih, šepanja pa ni mogoče prikriti.

---

člen 1100, 1104,  člen 1